
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 480 

19 Μα'ίου 1993 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. : 322501/2290 

Πρόγραμμα συμπληρωματικών Μέτρων υπέρ των νέων α¬ 
γροτών. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, ΚΑΙ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Εχοντας υπόψη: 

Ι.Τις διατάξεις: 

α. του άρθρου 22. παρ. 2. περίπτωση γ. του Ν. 992/79 (ΦΕΚ 
280/Α/79) 

β. του Ν Δ. 131/74 "περί παροχής οικονομικών ενισχύσεων 
στη γεωργική, κτηνοτροψική , δασική και αλιευτική παραγω¬ 
γή" όπως τροποποιήθηκε με τους νόμους 1409/83 και 
2512/97 

γ. του άρθρου 29Α του Ν. 1558/85 "Κυβέρνηση και Κυβερ¬ 
νητικά όργανα" όπως αυτό προστέθηκε με το άρθρο 27. του 
Ν.2081/92 (α/154) 

δ. του Ν.2520/97 (ΦΕΚ 173/Α/97) “Μέτρα για τους νέους α¬ 
γρότες και άλλες διατάξεις" 

ε. του Ν.321/69 "περί Κώδικος Δημόσιου Λογιστικού" 

στ. του Ν. 128/75 “περίτροποποιήσεως και συμπληρώσεως 
διατάξεων τινών αναφερομένων εις την λειτουργία του χρη¬ 
ματοδοτικού συστήματος" 

ζ. του Ν. 1266/82 "περί οργάνων ασκήσεως της νομισματι¬ 
κής, πιστωτικής και συναλλαγματικής πολιτικής και άλλες 
διατάξεις" 

η. του Ν. 123/73 "περί των υπό της ΑΤΕ χορηγούμενων δα¬ 
νείων Αγροτικής στέγασης" 

2. τον Καν. (Ε.Ε) 950/97 του Συμβουλίου γιατη βελτίωση 
της αποτελεσματικότητας των γεωργικών διαρθρώσεων. 

3. τον Καν. (Ε.Ε.) 2019/93 για την θέσπιση ειδικών μέτρων 
για ορισμένα γεωργικά προϊόντα προς όφελος των μικρών 
νησιών του Αιγαίου Πελάγους. 

4. το Επιχειρησιακό Πρόγραμμα (1994-99) Ανάπτυξης του 
τομέα Γεωργίας όπως έχει εγκριθεί και ισχύει κάθε φορά. 

5. την αριθμ. 339899/93 απόφαση των Υπουργών Γ εωργίας 
και Οικονομικών "Συμπληρωματικά μέτρα για την εφαρμογή 
του Καν. (Ε.Ε.) 2328/91. 

6. την με αριθμ. 2032215/91 κοινή απόφαση των Υπουργών 
Εθνικής Οικονομίας, Οικονομικών και Γεωργίας. 

7. τις με αριθμ. 252/96,277/97 και 272/97 κοινές αποφάσεις 
των Υπουργών Γ εωργίας και Οικονομικών. 

8. την ανάγκη λήψης συμπληρωματικών μέτρων για τους 
Νέους Αγρότες και τον καθορισμό των απαραίτητων προϋ¬ 
ποθέσεων για την εφαρμογή των κινήτρων που προσδιορίζο¬ 


νται στο άρθρο 6 του Ν. 2520/97 και εκτός των ορίων των πε- 
ριοχώντου άρθρου 21 του Καν. (Ε.Ε.)950/97, όπως ισχύει για 
την Ελλάδα, αποφασίζουμε 

Άρθρο 1 

Στόχος 

Στόχος των μέτρων και κινήτρων. Εθνικών και Κοινοτικοιν, 
που λαμβάνονται στα μέτρα του παρόντος προγράμματος εί¬ 
ναι η επιτάχυνση της προσαρμογής των γεωργικών διαρ¬ 
θρώσεων και η ενθάρρυνση της εγκατάστασης και παραμο¬ 
νής νέων στις αγροτικές περιοχές και ιδίως σ' αυτές που κιν¬ 
δυνεύουν από ερήμωση. 

ΚΕΦ. Α 

Εννοιολογικοί προσδιορισμοί. 

Αρθρο 2 

Αγρότης 

1. Αγρότης νοείται το φυσικό πρόσωπο στο οποίο αρθροι- 
στικά συντρέχουν οι ακόλουθες προϋποθέσεις: 

α. είναι νόμιμος κάτοχος και αρχηγός αγροτικής εκμετάλ¬ 
λευσης η οποία λειτουργεί. 

β. είναι μόνιμος κάτοικος της ευρύτερης περιοχής της εκ¬ 
μετάλλευσης (δυνατότητα καθημερινής πρόσβασης) 

γ. διαθέτει τουλάχιστο το 50% του χρόνου απασχόλησης 
του στις δραστηριότητες της αγροτικής του εκμετάλλευσης 

δ. τουλάχιστο το 50% του εισοδήματος του προέρχεται α¬ 
πό τις αγροτικές δραστηριότητες που ασκούνται στα όρια 
της αγροτικής του εκμετάλλευσης. 

ε. έχει κύριο ταμείο ασφάλισης τον ΟΓΑ με εξαίρεση: 

- τους δασεργάτες 

- τους ασχολούμενους με αγροτοτουριστικές, αγροτοβιο- 
τεχνικές δραστηριότητες και δραστηριότητες παραδοσια¬ 
κής βιοτεχνίας στα πλαίσια εγκεκριμένου προγράμματος του 
Υπουργείου Γεωργίας. 

- τους περιστασιακούς εργάτες και μικροεπαγγελματίες 
μονίμους κάτοικουςτων εσωτερικών ζωνών των ορεινών και 
μειονεκτικών οικισμών πληθυσμού μέχρι 2000 κατοίκων. 

- και υπό τον όρο ότι στο πρόσωπό τους πληρούνται οι λοι¬ 
πές προϋποθέσεις. 

2. Η ύπαρξη της ιδιότητας του αγρότη στο πρόσωπο κάθε 
ενδιαφερομένου θα πρέπει να έ'ιναι ένα πραγματικό γεγονός 
και συμπεραίνεται από την εξέταση του συνόλου των κριτη¬ 
ρίων και εννοιών που την προσδιορίζουν ιδίως στις στις περι¬ 
πτώσεις ύπαρξης και εξωαγροτικής απασχόλησης και εισο¬ 
δημάτων. 

3. Δεν πληρούν την ιδιότητα του αγρότη οι ακόλουθες κα¬ 
τηγορίες προσώπων: 

α. Οι μόνιμοι υπάλληλοι του Δημοσίου, Ν.Π.Ι.Δ., Ν.Π.Δ.Δ., 
ιδιωτικοί υπάλληλοι. 

β. Οι ελεύθεροι επαγγελματίες, εργολάβοι, βιοτέχνες κλπ. 

Οι περιπτώσεις μικροεπαγγελματιών μονίμων κατοίκων οι¬ 
κισμών πληθυσμού κάτω των 2000 κατοίκων που βρίσκονται 
στις εσωτερικές ζώνες των ορεινών και μειονεκτικών περιο¬ 
χών εξετάζονται. 

γ. Αυτοί που έχουν κύριο ταμείο ασφάλισης άλλο πλην 0- 
ΓΑ. 

Οι περιπτώσεις των εξαιρέσεωντης παρ. 1 .ε ανωτέρω εξε¬ 
τάζονται. 

Αρθρο 3 
Νέος αγρότης 

1.0 όρος "νέος” προσδιορίζει μόνο την ηλικία του αγρότη 
και όχι την έναρξη της επαγγελματικής αγροτικής του δρα¬ 
στηριότητας. Η τελευταία αυτή ιδιότητα προσδιορίζεται με 
τον όρο "νεοεισερχόμενας’’όπως αυτή αναλύεται στο επό¬ 
μενο άρθρο 4. 

2. Νέος αγρότης νοείται το φυσικό πρόσωπο το οποίο δεν 
έχει υπερβεί το 40ο έτος της ηλικίας του και στο πρόσωπο 
του συντρέχουν οι προϋποθέσεις που προσδιορίζουν την ι¬ 
διότητα του αγρότη. 

Αρθρο 4 

Νεοεισερχόμενος νέος αγρότης 

1. Νεοεισερχόμενος νέος αγρότης νοείται το φυσικό πρό¬ 
σωπο ηλικίας μέχρι 40 ετώντο οποίο για “πρώτη φορά” αρχί¬ 
ζει να αποκτά τις προϋποθέσεις του νέου αγρότη ως ακο¬ 
λούθως: 

1.1. Αποκτά για πρώτη φορά εισοδήματα από την αξιοποί¬ 
ηση δικής του αγροτικής εκμετάλλευσης. 

Ωστόσο δύναται να θεωρηθεί ότι πληρεί την ιδιότητα του 
νεοεισερχόμενου και το πρόσωπο με μόνιμη εξωαγροτική α¬ 
πασχόληση και παράλληλη αξιοποίηση αγροτικής εκμετάλ¬ 
λευσης εφόσον διακόψουν οριστικά την εξωαγροτική τους α¬ 
πασχόληση. 

1.2. Αποκτά για πρώτη φορά πρόσβαση σε Εθνικά και κοι¬ 
νοτικά καθεστώτα ενισχύσεων ή ενεργειών που απαιτούν την 
ύπαρξη της ιδιότητας του αγρότη, όπως η έννοια ορίζεται 
στο άρθρο 2. 

1.3. Προβαίνουν για πρώτη φορά σε ενέργειες που χαρα¬ 
κτηρίζουν την ιδιότητα του αγρότη, όπως η έννοια ορίζεται 
στο άρθρο 2. 

1.4. Ο συνολικός χρόνος που διαθέτει για τις εξωτερικές 
προς την εκμετάλλευσή του δραστηριότητες δεν υπερβαίνει 
το ήμισυ του συνολικού χρόνου απασχόλησής του. 

1.5. Ασφαλίζονται για πρώτη φορά στον ΟΓΑ με εξαίρεση 
κατά περίπτωση τα παιδιά των αγροτών, τους εργάτες γης 
και δασεργάτες. 

1.6. Οπου αναφέρεται ο όρος "πρώτη φορά", νοείται το ε¬ 
ξεταζόμενο έτος ή το προηγούμενο. 

Αρθρο 5 

Αγροτική εκμετάλλευση 

1. Αγροτική εκμετάλλευση νοείται η μονάδα παραγωγής 
προς πώληση ενός ή περισσοτέρων προϊόντων των κλάδων 
του Αγροτικού τομέα υπό ενιαία διοίκηση και διαχείρηση. 

2. Στις δραστηριότητες της αγροτικής εκμετάλλευσης (α¬ 
γροτικές δραστηριότητες) εκτός της πρωτογενούς παραγω¬ 
γής περιλαμβάνονται: 

α. η διακίνηση, μεταφορά, τυποποίηση, συσκευασία, μετα¬ 
ποίηση, αποθήκευση μέχρι του σταδίου της χονδρικής πώ¬ 
λησης αποκλειστικά των προϊόντων που παράγει η εκμετάλ¬ 
λευση. 

β. οι αγροτοτουριστικές, αγροτοβιοτεχνικές, δασικές δρα¬ 
στηριότητες και οι δραστηριότητες παραδοσιακής βιοτε¬ 
χνίας, διατήρησης του φυσικού περιβάλλοντος. 


γ. η λιανική και χονδρική πώληση των προϊόντων της πρω¬ 
τογενούς παραγωγής και της πρώτης μεταποίησης. 

3. Παρά την περιουσιακή αυτοτέλεια των συζύγων ειδικά 
για την εφαρμογή των μέτρων του παρόντος προγράμματος 
θαλαμβάνεται η οικογενειακή εκμετάλλευση με ένα αρχηγό. 

Αρθρο 6 

Κλάδοι του αγροτικού τομέα 
Κλάδοι το υ αγροτικού τομέα νοούνται: 

1. Η γεωργία: 

Με τον όρογεωργία νοούνται: 

α. η φυτική παραγωγή και 

β. η ζωϊκή παραγωγή η οποία περιλαμβάνει: 

- την κτηνοτροφία (αιγοπροβατοτροφία, αγελαδοτροφία, 
χοιροτροφία, μόνοπλα) 

-την πτηνοτροφία 
-την σηροτροφία 
-την μελισσοκομία 

- κάθε είδους εκτροφή 

γ. η υδατοκαλλιέργεια σε δεξαμενές ξηράς εφόσον ασκεί¬ 
ται από αγρότες στα όρια της αγροτικής εκμετάλλευσης. 

2. Η δασοπονία 

3. Η αλιεία 

α. συλλεκτική αλιεία [ θαλάσσια ( πλην υπερπόντιας ), ε¬ 
σωτερικών υδάτων, σπογγαλιεία ] 
β, υδατοκαλλιέργεια (ιχθυοκαλλιέργεια, οστρακοκαλλιέρ- 
γεια κ.λ.π. γλυκών και αλμυρών νερών). 

4. Αγροτοτουρισμός, αγροτοβιοτεχνία, παραδοσιακή βιο¬ 
τεχνία,προστασία του περιβάλλοντος εφόσον ασκούνται α¬ 
πό αγρότες στα όρια της αγροτικής εκμετάλλευσης. 

Αρθρο 7 

Αρχηγός αγροτικής εκμετάλλευσης 
Αρχηγός αγροτικής εκμετάλλευσης νοείται το φυσικό πρό¬ 
σωπο το οποίο είναι οικονομικά και νομικά υπεύθυνο για την 
αγροτική εκμετάλλευση και συμμετέχει αυτοπροσώποις και 
ενεργά στην καθημερινή λειτουργία της. 

α. Η οικονομική ευθύνη μιας αγροτικής εκμετάλλευσης α- 
ναφέρεται στη διαχείρηση της εκμετάλλευσης και αποδει 
κνύεται με τη ν έκδοση όλων των παραστατικών που τη ν αφο- 
ρούν στο όνοματου αρχηγού δηλ. μισθωτήρια, παραστατικά 
αγοράς, πώλησης προϊόντων, χορήγηση ενισχύσεων, κάθε 
μορφή συναλλαγής με ΑΤΕ, ή άλλου τραπεζικού ιδρύματος 
στα πλαίσια της λειτουργίας της εκμετάλλευσης, έκδοση 
διαφόρων αδειών κλπ. και στην φορολογική ευθύνη. 

β. Η νομική ευθύνη αναφέρεται μεταξύ άλλων και στη νόμι¬ 
μη κατοχή της εκμ^σης. 

Αρθρο 8 

Αγροτική εργασία (απασχόληση) 

1. Αγροτική νοείται η εργασία που προσφέρεται συστημα¬ 
τικά από φυσικό πρόσωπο γιατηνεπίτευξη οικονομικού απο¬ 
τελέσματος και μπορεί να είναι: 

- Χειρωνακτικής φύσης στη δική του αγροτική εκμετάλλευ¬ 
ση ή σε εκμεταλλεύσεις τρίτων εφόσον πρόκειται για εργάτη 
γης και 

- διοικητικής, διαχειριστικής φύσης, ή με χρήση μηχανών. 

2. Για την σύγκριση της αγροτικής και εξωαγροτικής απα¬ 
σχόλησης χρησιμοποιείται ο όρος Μονάδα ανθρώπινης Ερ¬ 
γασίας (ΜΑΕ) 

α. Μονάδα Ανθρώπινης Εργασίας. 

Θεωρείται η εργασία 1750 ωρών που προσφέρεται κατά τη 
διάρκεια ενός ημερολογιακού έτους και σε καθεστώς πλή¬ 
ρους απασχόλησης σε όλους τους τομείς της οικονομίας α¬ 
νεξάρτητα πραγματικού γεγονότος. Αυτό σημαίνει ότι ο συ¬ 
νολικός ετήσιος χρόνος απασχόλησης ανά άτομο στην □ 
γροτική εκμετόιλλευση και έξω απ' αυτή δεν μπορεί να 
ξεπεράσει τις 1750 ώρες ετησίως. 
β. Ο υπολογισμός των απαιτού μενών ΜΑΕ γιατην κανονική 

λειτουργία της εκμετάλλευσης γίνεται με βάση το είδος των 
δραστηριοτήτων και τους σχετικούς δείκτες που εκδίδονται 
για το σκοπό αυτό. 

Αρθρο 9 

Εισόδημα από αγροτική εκμετάλλευση. 

Εισόδημα από την αγροτική εκμετάλλευση λογίζεται το ει¬ 
σόδημα που προκύπτει από το σύνολο των αγροτικών δρα¬ 
στηριοτήτων που ασκούνται στα όρια της αγροτικής εκμε¬ 
τάλλευσης και διακρίνεται: 

1. σε γεωργικό. 

Γεωργικό νοείται το εισόδημα που προκύπτει από το σύνο¬ 
λο των δραστηριοτήτων του κλάδου της γεωργίας. 

2. σε εισόδημα από την αλιεία 

Νοείται το εισόδημα εκείνο που προκύπτει από την θαλάσ¬ 
σια αλιεία (πλην της υπερπόντιας) και την σπογγαλιεία. 

3. σε δασικό εισόδημα. 

Νοείταιτο εισόδημα εκείνο που προκύπτει από δραστηριό¬ 
τητες του δασικού τμήματος της εκμετάλλευσης. 

4. σε εισόδημα από την διαφοροποίηση των δραστηριοτή¬ 
των της αγροτικής εκμετάλλευσης με αγροτοτουριστικές, α- 
γροτοβιοτεχνικές δραστηριότητες, δραστηριότητες παρα¬ 
δοσιακής βιοτεχνίας και προστασίας του περιβάλλοντος 

Αρθρο 10 
Νόμιμη κατοχή. 

Με τον όρο νόμιμη κατοχή νοείται: 

1. Η ιδιοκτησία, η οποία αποδεικνύεται με τίτλους κυριότη¬ 
τας νομίμως μεταγεγραμμένους και μπορεί να προελθεί με ό¬ 
λους τους νόμιμους τρόπους: αγορά, γονική παροχή, απο¬ 
δοχή κληρονομιάς, δωρεά ακινήτου ή ζωικού κεφαλαίου εν 
ζωή, δικαστικής απόφασης κλπ. 

Η ιδιοκτησία υφίσταται στο πρόσωπο και των δύο συζύγων 
ανεξάρτητα πραγματικού γεγονότος. 

2. Η χρηματοδοτική μίσθωση αγροτικών εκτάσεων. 

3. Η επίμορτος αγροληψία και το χρησιδάνειο εφόσον έ¬ 
χουν συναφθεί με συμβολαιογραφική πράξη. 

4. Η μίσθωση ή αγροληψία εφ' όσον έχουν συναφθεί με έγ¬ 
γραφο βεβαίας χρονολογίας. 

Ειδικά για τους νεοεισερχόμενους νέους αγρότες η μίσθω¬ 
ση και η αγροληψία θα πρέπει να έχουν ελάχιστη διάρκεια 10 
(δέκα) ετών, να έχουν τον τύπο Συμβολαιογραφικού εγγρά¬ 
φου και να έχουν μετεγγραφεί. 

5. Χρησικτησία 

Αρθρο 11 

Λόγοι ανώτερης βίας. 

1. Σύμφωνα με την πάγια Νομολογία ανώτερα βία υπάρχει 
όταν η ανθρώπινη σκέψη και πρόνοια δεν μπορεί να προβλέ- 
ψει και προλάβει το επιζήμιο γεγονός. 

Περιπτώσεις ανωτέρας βίας είναι δυνατόν να χαρακτηρι- 
σθούν τα εξής πραγματικά περιστατικά: Σεισμοί, πυρκαγιές, 
έκτακτες θεομηνίες μη συνηθισμένες για την περιοχή, πόλε¬ 
μοι, ασθένειες βαριάς μορφής που ο ενδιαφερόμενος ήταν 
αδύνατον κατά τη συνήθη πορεία των πραγμάτων να προ- 
βλέψει και γενικότερα περιπτώσεις στις οποίες η ανθρώπινη 
σκέψη και πρόνοια δεν δύναται να προβλέψει και να προλά¬ 
βει το επιζήμιο γεγονός. 

Πάντως το θέμα της ανωτέρας βίας δεν ορίζεται εννοιολο- 
γικά από τον Νόμο αλλά αντιμετωπίζεται κατά περίπτωση α¬ 
πό τα δικαστήρια, εφ' όσον η υπόθεση φτάσει ενώπιον αυ¬ 
τών. 

2. Στη συνέχεια αναφέρονται ενδεικτικά ορισμένα πραγμα¬ 
τικά περιστατικά που μπορούν να χαρακτηρισθούν λόγοι α¬ 
νωτέρας βίας. 

α. Ο θάνατος του δικαιούχου. 

β. Η προσωρινή ή μόνιμη αναπηρία του δικαιούχου (ποσο¬ 
στό αναπηρίας ίσο ή μεγαλύτερο του 67% ή τουλάχιστον η 
νοσηλεία του σε Νοσοκομείο εσωτερικού ή εξωτερικού για 
διάστημά άνω των 6 μηνών). 


γ. Η αναγκαστική απαλλοτρίωση της περιουσίας του για 
λόγους Δημόσιου συμφέροντος και υπό τον όρο ότι η απαλ¬ 
λοτρίωση αυτή δενήταν δυνατόν ναπροβλεφθείτο χρόνο υ¬ 
ποβολής της αίτησης. 

δ. Η σοβαρή καταστροφή των σταυλικών εγκαταστάσεων 
και ενδεχομένως των λοιπών πάγιων εγκαταστάσεων και του 
φυτικού κεφαλαίου των μόνιμων φυτειών από φυσικά αίτια ή 
απρόβλεπτες αντιξοότητες (σεισμός, κατολισθήσεις, χιονο¬ 
πτώσεις, πυρκαγιές κλπ). 
ε. Η επιζωοτίατου ζωικού κεφαλαίου. 

Αρθρο 12 

Μικρά νησιά Αιγαίου Πελάγους. 

Όπου αναφέρεται ο όρος νησιά του Αιγαίου Πελάγους νο¬ 
ούνται τα Μικρά νησιά όπως προσδιορίζονται για την εφαρ¬ 
μογή του Καν. 2019/93. 

Αρθρο 13 
Μόνιμη κατοικία. 

1. Μόνιμος κάτοικος Δήμου ή Κοινότητας θεωρείται αυτός 
που κατοικεί μόνιμα σ' αυτή καθ' όλη τη διάρκεια του έτους 
και τη χρησιμοποιεί ως κέντρο της κοινωνικής και οικονομι¬ 
κής του δραστηριότητας. 

2. Σύμφωνα με το άρθρο 51 του Α.Κ. όπως έχει τροποποιη¬ 
θεί και ισχύει Τοπρόσωπο έχει κατοικία τον τόπο της κύριας 
και μόνιμης εγκατάστασής τού'. 

3. Κανένας δεν μπορεί να έχει συγχρόνως περισσότερες α¬ 
πό μία μόνιμες κατοικίες. 

4. Διευκρινίζεται ότι δεν πρέπει να ταυτίζονται οι έννοιες 
της μόνιμης κατοικίας και της διαμονής. 

α. Μόνιμη κατοικία είναιη μόνιμη εγκατάσταση του ατόμου 
και της οικογένειας του σε ένα τόπο με πρόθεση να τον χρη¬ 
σιμοποιήσει σαν κέντρο της κοινωνικής και οικονομικής του 
δραστηριότητας, πρόθεση που συμπεραίνεται ύστερα από 
αντικειμενική εκτίμηση και την συμπεριφορά του ατόμου π.χ. 
δεν μπορεί να χαρακτηρισθεί μόνιμος κάτοικος ενός τόπου 
το άτομο που μετακινείται σ' αυτόν από άλλον, έστω κι αν η 
μετακίνηση αυτή είναι καθημερινή. 

β. Η διαμονή αποτελεί ένα από τα στοιχεία της κατοικίας και 
είναι η πρόσκαιρη εγκατάσταση σ' έναν τόπο χωρίς να είναι 
μόνιμη. 

5. Το μόνιμο της κατοικίας το βεβαιώνει ο Δήμαρχος ή ο 
Πρόεδρος της Κοινότητας που φέρει και την ευθύνη για τη 
βεβαίωση αυτή. Ωστόσο σε περιπτώσεις αμφιβολιών ή κα¬ 
ταγγελίας το μόνιμο της κατοικίας θα εξετάζεται και το βά¬ 
ρος της απόδειξης θα το φέρει ο ενδιαφερόμενος (βεβαίωση 
Αστυνομίας, Δήλωση Εφορίας, αποδείξεις Οργανισμών Κοι¬ 
νής Ωφελείας, φοίτηση παιδιών κλπ.) 

Σημειώνεται ότι η ύπαρξη οικογενειακής μερίδας ή η εγ¬ 
γραφή στους εκλογικούς καταλόγους δεν συνεπάγεται κατ' 
ανάγκη και την ύπαρξη μόνιμης κατοικίας. 

Αρθρο 14 

Περιοχές του άρθρου 21 του Καν. (Ε.Ε.) 950/97. 
Περιοχές κατά την έννοια του άρθρου 21 του Καν. (Ε.Ε.) 
950/97 νοούνται οι ορεινές, μειονεκτικές και με ειδικά προ¬ 
βλήματα περιοχές (Δήμοι, Κοινότητες και οικισμοί με την κτη¬ 
ματική τους περιοχή) όπως περιλαμβάνονται στον κατάλογο 
της οδηγίας 85/148/Ε.Ε. όπως έχει τροποποιηθεί και ισχύει 
για την Ελλάδα. 

Αρθρο 15 

Μετακινούμενοι κτηνοτρόφοι 
Με τον όρο μετακινούμενοι κτηνοτρόφοι νοούνται οι κτη- 
νοτρόφοι ανεξάρτητα τόπου μόνιμης κατοικίας οι οποίοι με¬ 
τακινούνται και μετακινούντο ποίμνιό τους ελάχιστου μεγέ¬ 
θους 5 ζωικών μονάδων για χρονικό διάστημα τουλάχιστον 5 
μηνών στους βοσκότοπους των περιοχών του άρθρου 14 
του παρόντος. 

ΚΕΦΒ 

Αρθρο 16 

Ν 2520/97 

Για την επίτευξη των στόχων του προγράμματος, εγκρί¬ 
νουμε τα ακόλουθα συμπληρωματικά μέτρα στα πλαίσια ε¬ 
φαρμογής του άρθρου 6του Ν. 2520/97. 

Αρθρο 17 

Περιοχές εφαρμογής 

Τα μέτρα του παρόντος προγράμματος, υπό τον όρο ότι 
πληρούνται οι προϋποθέσεις που ορίζονται κατά περίπτωση 
μέτρων, εφαρμόζονται: 

- στο σύνολο του καταλόγου των ορεινών και μειονεκτικών 
περιοχών κατά την έννοια του άρθρου 21 Καν.(Ε.Ε,)950/97 ό¬ 
πως ισχύουν για την Ελλάδα, και 

- οτις λοιπές περιοχές πλην των Δημοτικών και Κοινοτικών 
διαμερισμάτων πληθυσμού άνωτων 50.000 κατοίκων και των 
νομών Αττικής και Πειραιώς με εξαίρεση τα νησιά Κύθηρα, Α¬ 
ντικύθηρα, Ύδρα, Σπέτσες και την επαρχία Τροιζηνίας κα¬ 
θώς και τους μετακινούμενους κτηνοτρόφους ανεξάρτητα 
τόπου μόνιμης κατοικίας. 

ΚΕΦΑΛΑΙΟ Γ 

Κίνητρα και οικονομικές ενισχύσεις στα πλαίσια των άρ¬ 
θρων 10 και 11 του Καν.(Ε.Ε,) 950/97 

Αρθρο 18 

Τροποποίηση της 277/97 Κ.Υ.Α. 

Το κεφάλαιο Β της με αριθμ. 277/97 απόφασής μας αντικα¬ 
θίσταται από τα άρθρα 19 έως 27 της παρούσας ως ακολού¬ 
θως. 

Αρθρο 19 

Εφάπαξ πριμοδότηση πρώτης εγκατάστασης (εισόδου) 
στον Αγροτικό τομέα. 

Στους νεοεισερχόμενους νέους στον αγροτικό τομέα εφό¬ 
σον πληρούν και τις λοιπές προϋποθέσεις, χορηγείται εφά¬ 
παξ πριμοδότηση πρώτης εγκατάστασης ως ακολούθως. 

Αρθρο 20 

Δικαιούχοι του μέτρου 

Δικαιούχοςτουμέτρουτηςεφάπαξπρι μοδότησης δύναται 
να κριθεί το φυσικό πρόσωπο εφόσον συντρέχουν αθροιστι¬ 
κά οι ακόλουθες προϋποθέσεις: 

1. ένα έτος πριν απάτην υποβολή της αίτησης κατά μέγιστο 
να έχει αρχίσει να συντρέχει στο πρόσωπό του η ιδιότητα του 
νεοεισερχόμενου νέου αγρότη. 

2. Αναλαμβάνει την υποχρέωση: 

α. το αργότερο σε ένα έτος από την ημερομηνία υποβολής 
της αίτησης 

- να είναι ή να γίνει μόνιμος κάτοικος περιοχής του άρθρου 
17 του παρόντος. 

- να αποκτήσει την ιδιότητα του κατά κύρια απασχόληση 
γεωργού ή κατ’ ελάχιστο να αντλείτο 50% του συνολικού του 
εισοδήματος από τις αγροτικές δραστηριότητες που ασκού¬ 
νται στα όρια της αγροτικής του εκμετάλλευσης, υπό τον ό¬ 
ρο όμως ότι, το μέρος του εισοδήματος που προέρχεται ά¬ 
μεσα από τη γεωργική δραστηριότητα στην εκμετάλλευση 
δεν είναι μικρότερο από το 25% του συνολικού του εισοδή¬ 
ματος και ο συνολικός χρόνος εργασίας που διαθέτει για τις 
εξωτερικές προς την εκμετάλλευση δραστηριότητες δεν υ¬ 
περβαίνει τοήμισυτου συνολικού χρόνου απασχόλησήςτου. 

- να γίνει αρχηγός της αγροτικής του εκμετάλλευσης. 

β. σε δύο έτη από την ημερομηνία υποβολής της αίτησης: 

- να γίνει νόμιμος κάτοχος στην περιοχή του τόπου της μό¬ 
νιμης κατοικίας του (δυνατότητα καθημερινής πρόσβασης), 
αγροτικής εκμετάλλευσης ελάχιστων απαιτήσεων σε όγκο 
εργασίας 0,5 ΜΑΕ εφόσον πρόκειται για μόνιμο κάτοικο της 
υπόλοιπης χώρας. 


- να αποκτήσει επαρκή επαγγελματική ικανότητα στην κύ¬ 
ρια δραστηριότητα που θα ασχοληθεί ελάχιστης διάρκειας 
150 ωρών. 

Η δέσμευση αυτή δεν ισχύει για τους κατόχους "πράσινου 
πιστοποιητικού" καθώς επίσης και τους απόφοιτους πανεπι¬ 
στημιακής και τεχνολογικής εκπαίδευσης αναλόγου κατεύ¬ 
θυνσης σπουδών. 

-να αποκτήσει κύριοταμείο ασφάλισης τον ΟΓΑ. 

γ. να τηρήσει για περίοδο τουλάχιστον 10 ετών από του έ¬ 
τους εισόδου του στον αγροτικό τομέα τις συμβατικές του υ¬ 
ποχρεώσεις. Ειδικότερα: 

- να παραμείνει σαν μόνιμος κάτοικος στο Δήμο ή την Κοι¬ 
νότητα της μόνιμης εγκατάστασής του. 

- να διατηρήσει ελάχιστο μέγεθος αγροτικής εκμετάλλευ¬ 
σης τουλάχιστο όσο ενισχύθηκε 

- να παραδίνει στη γεωργική εκμετάλλευση του προηγού¬ 
μενου εδαφίου σαν αρχηγός και κατά κύρια απασχόληση α- 
γρότης. 

Ωστόσο δικαιολογείται η μετάταξη από την ιδιότητα του 
κατά κύρια απασχόοηση αγρότη σ' αυτή του μερικής απα¬ 
σχόλησης (50%της απασχόλησης και 25% του εισοδήματος 
από το γεωργικό τμήμα της εκμ/σης) στις περιπτώσεις δια¬ 
φοροποίησης των δραστηριοτήτων με αγροτοτουριστικές, 
αγροτοβιοτεχνικές δραστηριότητες, δραστηριότητες παρα¬ 
δοσιακής βιοτεχνίας και προστασίας του φυσικού χώρου. 

- να μηνπροβεί ο ίδιος ή τα μέλη της οικογένειάςτου που έ¬ 
χουν σχέση με την αγροτική εκμετάλλευση σε πράξεις που α- 
ναφέρονται στις διατάξεις της παρ. 2 της με αριθ. 
339899/93ΚΥΑ. 

- να δέχεται ανεπιφύλακτα και να διευκολύνει τους ελέγ¬ 
χους που θα πραγματοποιούνται από Εθνικά και Κοινοτικά 
όργανα και να προσκομίζει καθόλη την περίοδο της δέσμευ¬ 
σης τα απαραίτητα παραστατικά ελέγχου που θα του ζητού¬ 
νται για το σκοπό αυτό. 

Αρθρο 21 

Υψος πριμοδότησης. 

1. Το χορηγούμενο ύψος της εφάπαξ πριμοδότησης προσ¬ 
διορίζεται ως ακολούθως: 

α. Δικαιούχοι με "πράσινο πιστοποιητικό 11 ανεξάρτητα τό¬ 
που εγκατάστασης Ποσό 5.500.000 δρχ. 

β. Δικαιούχοι που εγκαθίστανται στις περιοχές του άρθρου 
21 του Καν. 950/91 (ορεινές και μειονεκτικές) Ποσό 
4.500.000 δρχ. 

γ. Δικαιούχοι που εγκαθίστανται σε Δημοτικά ή Κοινοτικά 
διαμερίσματα λοιπών περιοχών πληθυσμού μέχρι 5.000 κα¬ 
τοίκους Ποσό 4.000.000 δρχ. 

δ. Δικαιούχοι που εγκαθίστανται σε Δημοτικά ή Κοινοτικά 
διαμερίσματα λοιπών περιοχών πληθυσμού μέχρι 50.000 κα¬ 
τοίκους Ποσό 3.000.000 δρχ. 

2. Τα ανωτέρω ποσά ισχύουν εφόσον η εκμετάλλευση α¬ 
ντιμετωπίζεται ενιαία και αδιαίρετο στα πλαίσια της οικογέ¬ 
νειας και ο άλλος των συζύγων δεν έχει μόνιμη εξωαγροτική 
απασχόληση. 

3. Τα ανωτέρω ποσά μειώνονται κατά 40% όταν ο άλλος 
των συζύγων έχει μόνιμη εξωαγροτική απασχόληση και τα 
συνολικά εξωαγροτικά οικογενειακά εισοδήματα κυμαίνο¬ 
νται μεταξύ του ημίσεως και του 100% του εισοδήματος ανα¬ 
φοράς όπως αυτό ορίζεται κάθε φορά. 

4. Δενχορηγείταιεφάπαξπριμοδότηση στις ακόλουθες πε¬ 
ριπτώσεις: 

- Οταν τα οικογενειακά εξωαγροτικά εισοδήματα είναι με¬ 
γαλύτερα του εισοδήματος αναφοράς 

- σε περίπτωση εγκατάστασης σε περιοχές έξω απ’ αυτές 
που προσδιορίζονται στο άρθρο 17 του παρόντος. 

5. Το ποσό της εφάπαξ πριμοδότησης χορηγείται άμεσα με 
την υπογραφή σχετικής σύμβασης μεταξύ του ενδιαφερομέ¬ 
νου και του προϊσταμένου της Δ/νσης Αγροτικής Ανάπτυξης 

με τη διαδικασία που ορίζεται στη συνέχεια. 

Αρθρο 22 
Υποβολή αίτησης. 

Ο ενδιαφερόμενος υποβάλλει, στη Δ/νση Αγροτικής Ανά¬ 
πτυξης της Νομαρχιακής Αυτοδιοίκησης του τόπου που έχει 
εγκατασταθεί ή προτίθεται να εγκατασταθεί: 

α. αίτηση στην οποία θα αναφέρει: 

• τον Δήμο, Κοινότητα,οικισμό που έχει εγκατασταθεί ή 
προτίθεται να εγκατασταθεί. 

- τις αγροτικές δραστηριότητες που προτίθεται να ασχο¬ 
ληθεί με την είσοδο του στον Αγροτικό τομέα ή ασχολείται, 
προσδιορίζοντας στην τελευταία αυτή περίπτωση το έτος ει¬ 
σόδου του στην αγροτική απασχόληση και την αγροτική εκ¬ 
μετάλλευση που ενδεχομένως κατέχει. 

-την επαγγελματική του δραστηριότητα σε όλους τους το¬ 
μείς της οικονομικής δραστηριότητας την τελευταία 5ετία. 

β. Αντίγραφα των εντύπων Ε1, Ε3 και Ε9 των δύο τελευταί¬ 
ων ετών, εφόσον υποβάλλει φορολογική Δήλωση ή εφόσον 
δεν υποβάλλει. Υπεύθυνη δήλωση του Ν. 1599/86. 

Αρθρο 23 

Προέγκριση της αίτησης. 

1. Η αίτηση εξετάζεται εντός μηνός από την ημερομηνία υ¬ 
ποβολής της από το Γραφείο ΟΔΓΕ σε συνεργασία μετονγε- 
ωπόνο του Γ.Γ.Α. στην αρμοδιότητα του οποίου ανήκει η πε¬ 
ριοχή στην οποία εγκαθίσταται ο Νέος Γεωργός και χορηγεί¬ 
ται έγγραφη αποδοχή της αίτησης ή έγγραφη απόρριψη. Με 
την έγγραφη αποδοχή της αίτησης ενημερώνεται ο ενδιαφε¬ 
ρόμενος: 

-- Ότι η καταρχήν αποδοχή δίδεται με βάση τα στοιχεία της 
αίτησης που ο ίδιος προσεκόμισε και δεν είναι δεσμευτική για 
την οριστική έγκριση, η οποία θα εξεταστεί με βάση τα πραγ¬ 
ματικά περιστατικά όπως αυτά θα υφίστανται την περίοδο 
της οριστικής εξέτασης της αίτησης. 

- Ότι θα πρέπει να προσκομίσει εντός χρονικού διαστήμα¬ 
τος που θα ορισθεί και που δεν μπορεί να υπερβεί τους 6 μή¬ 
νες από την ημερομηνία υποβολής της αίτησης, τα απαραί¬ 
τητα δικαιολογητικά πουτ υχόν δεν υπάρχουν στον φάκελλο 
και είναι απαραίτητα για την οριστική εξέταση της αίτησης. 

- Προσδιορίζεται το ελάχιστο μέγεθος της γεωργικής 
εκμ/σης, το οποίο θα πρέπει να αποκτήσει άμεσα ο ενδιαφε¬ 
ρόμενος προκειμένου κατά τον χρόνο οριστικής εξέτασης να 
πληρούνται οι ιδιότητες του αρχηγού και κατά κύρια απα¬ 
σχόληση γεωργού. 

- Οτι με την επιφύλαξη των παραπάνω δεσμεύσεων ο εν¬ 
διαφερόμενος δύναται, εφόσον τούτο δεν έχει ήδη πραγμα¬ 
τοποιηθεί, να προχωρήσει σε μόνιμη εγκατάσταση, σε διακο¬ 
πή τυχόν εξωγεωργικής απασχόλησης, σε έναρξη λειτουρ¬ 
γίας της εκμετάλλευσης του κ.λ.π. 

2. Εάν τα συμπληρωματικά δικαιολογητικά δεν υποβλη¬ 
θούν εντός της προθεσμίας που θα ορισθεί από τη ν Δ/νση Γε- 
ωργίας τότε η αίτηση θεωρείται ως μη γενομένη και δεν θα ε¬ 
ξετάζεται. 

3. Εντός μηνός από την ημερομηνία υποβολής των συ¬ 
μπληρωματικών δικαιολογητικών, συνέρχεται η Επιτροπή 
Γνωμοδότησης του άρθρου 24 της παρούσας και εξετάζει 
την αίτηση (φάκελλο) του ενδιαφερομένου. 

Παράταση του χρονικού διαστήματος του ενός μηνός και 
μέχρι δύο μήνες δικαιολογείται μόνο σε ειδικές περιπτώσεις 
(ανωτέρα βία ή εφ’ όσον καθυστερεί η έκδοση κάποιων δι- 
καιολογητικών από κάποιες Δημόσιες Υπηρεσίες κ.λ.π.) 

Αρθρο 24 

Οριστική εξέταση της αίτησης - Επιτροπή. 

1. Επί του περιεχομένου του φακέλλου του ενδιαφερομέ¬ 
νου γνωμοδοτεί επιτροπή που ορίζεται με απόφαση του οι¬ 
κείου Νομάρχη μετά από εισήγηση του προϊσταμένου της 
Δ/νσης Αγροτικής ανάπτυξης και αποτελείται: 


- από γεωπόνο υπάλληλο της Δ/νσης Αγροτικής Ανάπτυξης 
της Νομαρχιακής Αυτοδιοίκησης ως πρόεδρου με τον ανα¬ 
πληρωτή του 

- από υπάλληλο της ΑΤΕ με τον αναπληρωτή του. 

- από δημόσιο υπάλληλο αναλόγου ειδικότητας με τον α¬ 
ναπληρωτή του. 

- από εκπρόσωπο του Αγροτικού συν/σμού ή αγροτικού 
συλλόγου της περιοχής με τον αναπληρωτή του. 

2. Εισηγητής στην εν λόγω εππροπή ορίζεται ο προϊστάμε¬ 
νος του τμήματος ΟΔΓΕ της Δ/νσης Αγροτικής Ανάπτυξης ή 
άλλος γεωτεχνικός της ίδιας Δ/νσης. 

3. Χρέη γραμματέα της επιτροπής εκτελεί υπάλληλος της 
Δ/νσης Αγροτικής Ανάπτυξης. 

4. Η επιτροπή δύναται να ζητήσει πρόσθετα δικαιολογητι- 
κά ή και να προτείνει πρόσθετους όρους και υποχρεώσεις 
στην σύμβαση. 

5. Στη συνεδρίαση της Επιτροπής δύναται να παρευρίσκε- 
ται μετά από έγγραφη ειδοποίηση και ο ενδιαφερόμενος. 

Αρθρο 25 

Σύμβαση 

1. Ο προϊστάμενος της Δ/νσης Αγροτικής Ανάπτυξης της 
Νομαρχιακής Αυτοδιοίκησης, λαμβάνοντας υπόψη του τη 
γνωμοδότηση και τις ενδεχόμενες προτάσεις της επιτροο- 
πής με απόφασή του εγκρίνει ή απορρίπτει αιτιολογημένα 
την αίτηση, προσδιορίζει το ύψος του ποσού της εφάπαξ πρι¬ 
μοδότησης και προχωρεί στην υπογραφή της σχετικής σύμ¬ 
βασης με τον ενδιαφερόμενο. 

2. Η σύμβαση υπογράφεται εις 4πλουν, ένα αντίγραφο τη¬ 
ρείται στο φάκελλο του ενδιαφερομένου στη Δ/νση Αγροτι¬ 
κής Ανάπτυξης, ένα αντίγραφο χορηγείται στον ενδιαφερό¬ 
μενο, ενώ τα υπόλοιπα δύο με τις αποφάσεις έγκρισης διαβι¬ 
βάζονται αντίστοιχα στη ΔΟΥ και στην ΑΤΕ προκειμένου ο 
ενδιαφερόμενος να τύχει των λοιπών οφελειμάτων του 
Ν.2520/97 και των κινήτρων του άρθρου της παρούσας. 

3. Με την υπογραφή της σύμβασης η Δ/νση Αγροτικής Α¬ 
νάπτυξης διαβιβάζει στο οικείο υποκατάστημα της ΑΤΕ κα¬ 
τάσταση πληρωμής και ενημερώνει την Δ/νση Προγραμματι¬ 
σμού & Γεωργικών Διαρθρώσεων για την κατανομή των απα¬ 
ραίτητων πιστώσεων. 

Αρθρο 26 

Προσφυγή 

1. Σε περίπτωση απόρριψης της αίτησης ο ενδιαφερόμε¬ 
νος έχει δικαίωμα να υποβάλλει ένσταση στην οικεία Δ/νση Α¬ 
γροτικής Ανάπτυξης της Ν.Α. εντός είκοσι (20) ημερών από 
την κοινοποίηση σ' αυτόν της απορριπτικής απόφασης. 

2. Η ένσταση μαζί μετον φάκελλο του ενδιαφερομένου δια¬ 
βιβάζεται στην οικεία Περιφέρεια για έλεγχο και την έκδοση 
οριστικής απόφασης. 

3. Οι προσφυγές εξετάζονται από Επιτροπή που συστήνε- 
ται με απόφαση του Γενικού Γραμμστέατης Περιφέρειας με¬ 
τά από εισήγηση του Προϊσταμένου της Δ/νσης Γεωργικής Α¬ 
νάπτυξης της Περιφέρειας. 

4. Η απόφαση, εγκριτική ή απορριπτική αρκούντως αιτιο¬ 
λογημένη εκδίδεται από τον Προϊστάμενο της Λίνσης Γεωρ- 
γικής Ανάπτυξης της Περιφέρειας και είναι υποχρεωτική για 
τον Προϊστάμενο της Δ/νσης Αγροτικής Ανάπτυξης της Ν.Α. 
ο οποίος σε περίπτωση έγκρισης προχωρεί στην υπογραφή 
της σχετικής σύμβασης. 

Αρθρο 27 

Χορήγηση χαμηλότοκων δανείων για την αντιμετώπιση των 
δαπανών πρώτης εγκατάστασης. 

1 .Δικαιούχος του χαμηλότοκου δανείου δύναται να κριθει 
ο νεοεισερχόμενος νέος αγρότης του άρθρου 19 υπό τον ο- 
ρο ότι δεν έχει παρέλθει έτος από την ημερομηνία της ορι 

στικής του εγκατάστασης. 

2. Το δάνειο χορηγείται μετά από αίτηση του ενδιαφερομέ¬ 
νου για την αντιμετώπιση των δαπανών πρώτης εγκατάστα¬ 
σης που μπορεί να είναι αγορα (Βασικών μηχανημάτων, εργα¬ 
λείων, επισκευή της κατοικίας του και λοιπών δραστηριοτή¬ 
των που είναι απαραίτητες για την εγκατάσταση του και την 
έναρξη της λειτουργίας της αγροτικής εκμετάλλευσης. 

3. Η ενίσχυση με την μορφή επιδότησης επιτοκίου έχει κατ' 
ανώτατο όριο διάρκεια 15 ετών και η κεφαλο,ιοποιημένη αξία 
της δεν μπορεί να υπερβαίνει το ύψος της εφάπαξ πριμοδό¬ 
τησης όπως ορίζεται κατά περίπτωση στο άρθρο 2.1. 

4. Η ΑΤΕ κοινοποιεί στην οικεία Δ/νση Γεωργίας την από¬ 
φασή της (ύψος δανείου, επιδότησης, δανειοδοτούμενες ε¬ 
νέργειες) η οποία και τοποθετείται στο φάκελλο του ενδια¬ 
φερομένου. Αντίστοιχη διαδικασία ακολουθείται και στις α¬ 
πορριπτικές αποφάσεις. 

5. Εφόσον το δάνειο χρησιμοποιηθεί για σκοπούς άλλους 
απ' αυτούς που εγκρίθηκε ή υπάρξει αθέτηση των δεσμεύ¬ 
σεων αναστέλλεται η επιδότηση επιτοκίου και τυχόν υπόλοι¬ 
πες τοκοχρεωτικές δόσεις μετατρέπονται σε ληξιπρόθε¬ 
σμες. 

Αρθρο 28 

Αυξημένη ενίσχυση για επενδύσεις στη γεωργική εκμ/ση με 
βάση ένα Σ.Β. (Σχέδιο Βελτίωσης). 

1. Δικαιούχοι της αυξημένης ενίσχυσης δύνανται να κρι- 
θούν τα φυσικά πρόσωπα νέοι αγρότες όπως η έννοια ορίζε¬ 
ται στο Κεφ. Α «Εννοιολογικοί προσδιορισμοί» και για επεν¬ 
δύσεις που πραγματοποιούν βάση σχεδίου βελτίωσης στο 
γεωργικό τμήμα της αγροτικής τους εκμετάλλευσης εφό¬ 
σον: 

- δεν έχει παρέλθει 5ετία από το έτος εισόδου τους στην α¬ 
γροτική δραστηριότητα και 

- διαθέτει τουλάχιστο το 50% του χρόνου απασχόλησης 
του στις δραστηριότητες της αγροτικής του εκμετάλλευσης 
και τουλάχιστο το 50% του εισοδηματόςτου προέρχεται από 
τις αγροτικές δραστηριότητες που ασκούνται στα όρια της α¬ 
γροτικής του εκμετάλλευσης. 

2. Οι όροι και προύποθέσεις ενίσχυσης, τα ποσά και ποσο¬ 
στά ορίζονται στην με αριθμ. 277/97 απόφασή μας. 

Αρθρο 29 

Χρηματοδοτικές διατάξεις 

1. Οι δαπάνες που θα προκόψουν από την εφαρμογή των 
διατάξεωντου παρόντος Κεφ. Γ θα βαρύνουν τις εγκεκριμέ¬ 
νες πιστώσεις της με αριθ. 277/97 απόφασής μας. 

2. Από τις πιστώσεις της με αριθ.277/97 απόφασής μας ε- 
γκρίνεται ποσό 50.000.000 δρχ, για την κάλυψη των δαπανών 
που θα προκόψουν από την αμοιβήτων μελώντων επιτροπών 
των άρθρων 24 και 26 της παρούσας. 

3. Ειδικότερα για το θέμα των επιτροπών ορίζουμε τα ακό¬ 
λουθα: 

α. σε κάθε Νομαρχιακή Αυτοδιοίκηση δύνανται να ορι- 
σθούν τόσες επιτροπές όσες και ο αριθμός των υποκαταστη¬ 
μάτων της ΑΤΕ ή ΔΟΥ ενώ σε επίπεδο περιφέρειας μία. 

β. για κάθε επιτροπή δικαιολογούνται δύο συνεδριάσεις το 
μήνα. 

γ. Η αμοιβή (έξοδα κίνησης, ημερήσια αποζημίωση κλττ.) ο¬ 
ρίζεται 5,000 ανά μέλος και συνεδρίαση. 

δ. η πληρωμή της αμοιβής γίνεται μέσω ΑΤΕ με καταστά¬ 
σεις πληρωμής που συντάσσει κατά περίπτωση η οικεία 
Δ/νση Αγροτικής Ανάπτυξης ή η Δ/νση Γεωργικής Ανάπτυ¬ 
ξης- 

Αρθρο 30 
Λοιπές διατάξεις 

1. Λεπτομέρειες εφαρμογής ορίζονται με απόφαση του Υ¬ 
πουργού Γεωργίας. 


ΚΕΦ Δ 

Λοιπά κίνητρα προσανατολισμού. 

Αρθρο 31 

Εξισωτική αποζημίωση 

Η με αριθμ. 272/97 απόφαση μας σχετικά με την χορήγηση 
οικονομικών ενισχύσεων στις ορεινές και μειονεκτικές περιο 
χές στα πλαίσια εφαρμογής του προγράμματος της εξισωτι- 
κής αποζημίωσης τροποποιείται και συμπληρώνεται με τα 
άρθρα 32 και 33 ως ακολούθως: 

Αρθρο 32 

Νέοι αγρότες - πράσινο πιστοποιητικό. 

Προστίθεται νέα παράγραφος 3.2.1 β. 

“3.2.1 ,β. Εφόσον ο δικαιούχος πέραν των λοιπών προϋπο¬ 
θέσεων έχει την ιδιότητα του νέου αγρότη κατά την έννοια 
του Κεφ. Ατης παρούσας και παράλληλα: 

- κατέχει βιώσιμη αγροτική εκμετάλλευση. 

- τηρεί βιβλία και στοιχεία όπως προβλέπεται στο άρθρο 6 
του Ν.2520/97 και 

- έχει αποκτήσει "πράσινο πιστοποιητικό" που προβλέπεται 
στο Κεφ. Β του Ν.2520/97. 

Το ύψος της εξισωτικής αποζημίωσης δύναιαι να φθασει ε- 
τησίως καιγιατα έτη εφαρμογήςτου προγράμματος, στοπο- 
σό των 2.000.000 δρχ.". 

Αρθρο 33 

Υπολογισμός του ύψους ενίσχυσης. 

Προστίθεται νέα παράγραφος 3.3.2.α ως ακολούθως: 

”3.3.2.α Για τους δικαιούχους που πληρούν τις προϋποθέ¬ 
σεις της παρ. 3 2.1 ,βτο ύψος της εξισωτικής αποζημίωσης α¬ 
νά ζωική μονάδα και στρέμμα καλλιεργούμενης έκτασης, ο¬ 
ρίζεται ως ακολούθως: 

α. Για τις πρώτες 30 ΖΜ (1 -30 ΖΜ) 46.000 δρχ/ΖΜ 

β. Γιατις επόμενες ΖΜ (31-60 ΖΜ) 23.000 δρχ/ΖΜ 

γ. Γιατα πρώτα 150στρ. (1-150 στρ.) 4.600 δρχ/στρ. 

δ. Γιατα επόμενα στρεμ.( 150-500 οτρ.) 2.300 δρχ/στρ. 

ΚΕΦ Ε 

Δανειακές διευκολύνσεις 

Αρθρο 34 

Δικαιούχοι 

Δικαιούχοι των δανειακών διευκολύνσεων, όπως ορίζονται 
στη συνέχεια, δύνανται να κριθούν τα πρόσωπα που προσ¬ 
διορίζονται στα άρθρο 6 του Ν.2520/97 εφόσον πληρούν τις 
ακόλουθες προϋποθέσεις: 

1. Έχουν την ιδιότητα του νέου αγρότη ή αυτή του νεοει- 
σερχόμενου όπως οι έννοιες ορίζονται στο άρθρο 1 του Ν. 
2520/97. 

2. Τηρούνται οι τομεακοί περιορισμοί του Καν.(Ε.Ε)950/97. 

Αρθρο 36 

Πρόσθετα δάνεια για την αγορά πάγιου εξοπλισμού. 

Για την αντιμετώπιση των δαπανών που προκύπτουν απο 
την αγορά του απαραίτητου πάγιου εξοπλισμού για την κα¬ 
νονική λειτουργία της αγροτικής εκμετάλλευσης χορηγού- 
νιτιι στους νέους και εισερχόμενους νέους αγρότες πρόσθε¬ 
τα μεσομακροπρόθεσμα δάνεια, τα επιτόκια των οποίων επι¬ 
δοτούνται ως ακολούθως: 

Προϋποθέσεις χορήγησης των πρόσθετων δανείων 

Τα ποσοστά επιδότησης επιτοκίου του παρόντος άρθρου 
χορηγούνται εκτόςτου καθεστώτος ενισχύσεωντου τίτλου II 
του Καν. (ΕΕ) 950/97 όπως ο τίτλος εφαρμόζεται στο Κεφ. Γ 
της παρούσας εφόσον τηρούνται: 

- οι τομεακοί περιορισμοί του Καν. (ΕΕ) 950/97και 

- οι ακόλουθοι όροι κατά περίπτωση δικαιούχου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5169 


Α. Δικαιούχοι ενισχύσεων για την αντιμετώπιση των δαπα¬ 
νών πρώτης εγκατάστασης. 

Στους δικαιούχους του άρθρου 27 για την αντιμετώπιση 
των αυξημένων δαπανών πρώτης εγκατάστασης, δύναται να 
χορηγηθούν πρόσθετα δάνεια μέχρι διπλάσιου ύψους από 
αυτά που χορηγούνται στα πλαίσια εφαρμογής του ίδιου άρ¬ 
θρου. 

Η ενίσχυση για τα πρόσθετα αυτά δάνεια χορηγείται με την 
μορφή επιδότησης επιτοκίου και έχει κατ' ανώτατο όριο διάρ¬ 
κεια 15 ετών και η κεφαλαιοποιημένη αξία της δεν μπορεί να 
υπερβαίνει το ύψος της εφάπαξ πριμοδότησης του άρθρου 
21 . 

Ποσοστά επιδότησης επιτοκίου 


Δικαιούχος/ Περιοχή Ορεινές & μειονεκτικές Λοιπές 

περιοχές περιοχές 

Καθολικός διάδοχος 80 % 60 % 

Συγκρότηση εκμ/σης από τμήματα 

& λοιπές περιπτώσεις 70% 50% 


Β. Δικαιούχοι ενισχύσεων για επενδύσεις στις επιλέξιμες 
εκμεταλλεύσεις. 

1. Στους δικαιούχους που πληρούν τους όρους επιλεξιμό- 
τητας, που ορίζονται στα άρθρα 5 και 9 του Καν. (ΕΕ) 950/97 
και για το μέρος των επενδύσεων που αφορά: 

α. Την κατασκευή κτιριακών εγκαταστάσεων της εκμετάλ¬ 
λευσης,την μεταφορά κτιριακών εγκαταστάσεων για λόγους 
δημόσιου συμφέροντος, για έργαεγγειοβελτίωσης και για ε¬ 
πενδύσεις προστασίας και βελτίωσης του περιβάλλοντος, 
και 

β. υπερβαίνουντα ποσά που ορίζονται κάθε φορά για την ε¬ 
φαρμογή του τίτλου II του Καν. (ΕΕ) 950/97 χορηγείται για το 
επιπλέον αυτό ποσό δάνειο. 

2. Χορηγείται ενίσχυση με την μορφή επιδότησης επιτοκί¬ 
ου με τους ακόλουθους όρους: 

α.Το επιτόκιο του πρόσθετου αυτού δανείου επιδοτείται με 
τα ακόλουθα ποσοστά. 

Ποσοστά επιδότησης επιτοκίου 

Δικαιούχος/Περιοχή Ορεινές & μειονεκτικές Λοιπές περιοχές 

περιοχές 

Καθολικός διάδοχος 80 % 60 % 

Συγκρότηση εκμ/σης από 

τμήματα & λοιπές περιπτώσεις 70 % 50 % 

β Η κεφαλαιοποιημένη αξίατης επιδότησης δεν υπερβαίνει 
την ισοδύναμη ενίσχυση κεφαλαίου που αντιστοιχεί στο 68% 
στις ορεινές και μειονεκτικές περιοχές και το 56% στις λοιπές 
περιοχές του μέρους της επένδυσης που υπερβαίνει τα πο¬ 
σά που ορίζονται για την εφαρμογή του άρθρου 28. 

Διαδικασία χορήγησης: 

Οι ενδιαφερόμενοι για να τύχουν των ενισχύσεων της πα¬ 
ρούσας παραγράφου υποβάλλουν αίτηση στο οικείο υποκα¬ 
τάστημα της τράπεζάς τους η οποία συνοδεύεται από φά- 
κελλο ο οποίος περιέχει: 

- αντίγραφο του εγκεκριμένου από την Δ/νση Αγροτικής Α¬ 
νάπτυξης Σχεδίου Βελτίωσης της αγροτικής του εκμετάλ¬ 
λευσης. 

- αντίγραφο της απόφασης έγκρισης του εν λόγω σχεδίου 
βελτίωσης στην οποία θα φαίνεται, εκτός των άλλων το συ¬ 
νολικό καιταεπιμέρους κόστη της επένδυσης καιταποσάκαι 
ποσοστά ενίσχυσης. 

Γ. Ενισχύσεις σε μη επιλέξιμες εκμεταλλεύσεις./*) 

(*)Το μέτρο έχει εξεταστεί στα πλαίσια της επιτροπής 
5ΤΑΒ (25.2.98) και αναφέρεται για λόγους συνέχειας με τα 
άλλα μέτρα. 


Στους δικαιούχους που δεν πληρούν τους όρους επιλεξι- 
μότηταςτων άρθρων 5 και 9 του Καν. (ΕΕ) 950/97 η επιδότη¬ 
ση επιτοκίου χορηγείται με τους πιο πάνω όρους και εφόσον 
τηρούνται οι ακόλουθες δεσμεύσεις: 

(1) εφόσον το δάνειο χρησιμοποιηθεί για επενδύσεις που 
αφορούν εξοικονόμηση ενέργειας, εγγειοβελτίωση, προ¬ 
στασία και βελτίωση του περιβάλλοντος χωρίς να προκαλεί- 
ται αύξηση της παραγωγικής ικανότητας, βελτίωση των συν¬ 
θηκών υγιεινής στα εκτροφεία καθώς και στην τήρηση των 
κοινοτικών προτύπων στον τομέα της καλής διαβίωσης των 
ζώων χωρίς να προκαλείται επίσης αύξηση της παραγωγι¬ 
κής ικανότητας. 

Δύνσται να χορηγηθεί δάνειο το επιτόκιο του οποίου επι¬ 
δοτείται μέχρι ποσού που η κεφαλοποιημένη αξία της εν λό¬ 
γω επιδότησης να μην υπερβαίνει την αντίστοιχη επιδότηση 
κεφαλαίου όπως αυτή προσδιορίζεται κάθε φορά κατά περί¬ 
πτωση επένδυσης και περιοχής για την εφαρμογή του τίτλου 
II του Καν. (ΕΕ) 950/97 και των παρεκλίσεων του Καν. (ΕΕ) 
2019/93. 

(2) Σε όλες τις άλλες περιπτώσεις δύναται να χορηγείται 
δάνειο το επιτόκιοτου οποίου επιδοτείται μέχρι ποσού που η 
κεφαλοποιημένη αξίατης ενλόγω επιδότησης να είναι κατώ¬ 
τερη κατά 1/4 του ποσού που αντιστοιχεί στην επιδότηση κε¬ 
φαλαίου,, Σε όλες τις άλλες περιπτώσεις δύναται να χορηγεί¬ 
ται δάνειο το επιτόκιο του οποίου επιδοτείται μέχρι ποσού 
που η κεφαλοποιημένη αξίατης εν λόγω επιδότησης να είναι 
κατώτερη κατά 1/4 του ποσού που αντιστοιχεί στην επιδότη¬ 
ση κεφαλαίου όπως αυτή προσδιορίζεται στις επιλέξιμες εκ¬ 
μεταλλεύσεις του τίτλου II του Καν. (ΕΕ) 950/97 και των πα¬ 
ρεκλίσεων του Καν. (ΕΕ) 2019/97 και παράλληλα το συνολικό 
ύψος των επενδύσεων δεν υπερβαίνει το συνολικό ύψος που 
αναφέρεται στο παράρτημα I του Καν. (ΕΕ) 950/97 για περίο¬ 
δο 6 ετών. 

(3) Διαδικασία χορήγησης 

- Οι ενδιαφερόμενοι να ενταχθούν στις ενισχύσεις της πα¬ 
ρούσας παραγράφου υποβάλλουν στην οικεία Δ/νση Αγροτι¬ 
κής Ανάπτυξης του τόπου της μόνιμης κατοικίας συνοπτική 
μελέτη [σε δύο αντίγραφα) στην οποία περιγράφουν την υ¬ 
φιστάμενη και μελλοντική κατάσταση της εκμετάλλευσής 
τους και αποδεικνύουν την αναγκαιότητα εκτέλεσης της ε¬ 
πένδυσης με τα αναλυτικά κόστη κάθε δράσης. 

- Οι Δ/νσεις Αγροτικής Ανάπτυξης με τη διαδικασία που ε¬ 
ξετάζουν τα Σχέδια Βελτίωσης των επιλέξιμων εκμεταλλεύ¬ 
σεων γνωμοδοτούν για τη συμβατότητα των προτεινόμενων 
επενδύσεων και υπολογίζουν αναλυτικά και συνολιά κατά 
περίπτωση τα ισοδύναμο ύψος της ενίσχυσης κεφαλαίου 
που θα αναλογούσε εφόσον οι εκμεταλλεύσεις ήταν επιλέξι¬ 
μες στα πλαίσια του τίτλσυ II του Καν. (ΕΕ) 950/97 ή των πα¬ 
ρεκλίσεων του Καν. (ΕΕ) 2019/97. 

- Η γνωμοδότηση της Δ/νσης Αγροτικής Ανάπτυξης με ένα 
αντίγραφο της Μελέτης του ενδιαφερομένου διαβιβάζεται 
στο οικείο υποκατάστημα της τράπεζας που δηλώνει ο εν¬ 
διαφερόμενος. 

Η τράπεζα με βάση το ισοδύναμο κεφαλαίου όπως προσ¬ 
διορίσθηκε ( συνολικό ή μειωμένο κατά 1/4) προχωρεί στην 
έγκριση του δανείου καιτονπροσδιορισμό των επιδοτήσιμων 
τοκοχρεωλυτικών δόσεων. 

- Η παρακολούθηση της ορθής χρησιμοποίησης του δανεί¬ 
ου και εκτέλεσης των επενδύσεων σύμφωνα με την εγκεκρι¬ 
μένη μελέτη ανατίθεται στις υπηρεσίες της τράπεζας και της 
Δ/νσης Αγροτικής Ανάπτυξης. 

Αρθρο 37 

Δάνεια για αγορά γης. 

Για την αύξηση της κινητικότητας της γεωργικής γης με 
στόχο την άμβλυνση του εγγειοδιαρθρωτικού προβλήματος 
(μικρός και πολυτεμαχισμένος κλήρος) και τη δημιουργία 
βιώσιμων αγροτικών εκμεταλλεύσεων χορηγούνται στους 

νέους και νεοεισερχόμενους νέους αγρότες μακροπρόθε¬ 
σμα δάνεια με τους ακόλουθους όρους: 

1. Σκοπός του δανείου. 

α. Η αγορά γης για τη δημιουργία βιώσιμης αγροτικής εκ¬ 
μετάλλευσης 

β. Η εξαγορά αγροτεμαχίων τα οποία παρεμβάλονται στην 
υφιστάμενη αγροτική εκμετάλλευση. 

γ. Η αγορά αγροτεμαχίων που συνδέονται άμεσα με το ε¬ 
πενδυτικό πρόγραμμα της αγροτικής εκμετάλλευσης. 

2. Υψος επιδότησης επιτοκίου. 

- ορεινές και μειονεκτικές περιοχές μέχρι 80% 

- λοιπές περιοχές μέχρι 60% 

Τα παραπάνω ποσοστά νοούνται σε σχέση με τα επιτόκια 
τα εκάστοτε εφαρμοζόμενα από το Ταμείο Παρακαταθηκών 
και Δανείων που χορηγεί δάνεια για τους ίδιους σκοπούς (α¬ 
γορά οικοπέδων) στους Δημόσιους υπαλλήλους.Χωρίς ω¬ 
στόσο η κεφαλαιοποιημένη αξία της επιδότησης να μπορεί 
να υπερβεί σε ύψος, στις ορεινές και μειονεκτικές περιοχές 
το 75% και στις λοιπές περιοχές το 35%, την αξία της επέν¬ 
δυσης. 

Αρθρο 38 

Δάνεια στους μερικής απασχόλησης νέους 

Στους μερικής απασχόλησης νέους στην ηλικία αγρότες, 
κατόχους αγροτικών εκμεταλλεύσεων που κατοικούν σε ο¬ 
ρεινές και μειονεκτικές περιοχές και τουλάχιστο το 25% του 
συνολικού τους εισοδήματος, προέρχεται από αγροτικές 
δραστηριότηες της εκμετάλλευσης, τους χορηγείται δάνειο 
το επιτόκιο του οποίου επιδοτείται κατά 50% και εφόσον το 
δάνειο χρησιμοποιηθεί για τη δημιουργία τοπικών δραστη¬ 
ριοτήτων όπως αγροτοτουρισμός, οικοτεχνία, επιχειρήσεις 
διαχείρηση ς το υ περιβάλλοντος, παραγωγή - μεταποίηση - ε¬ 
μπορία προϊόντων κλπ. Και υπό τον όρο ότι η κεφαλαιοποιη- 
μένη αξίατης ενίσχυσης δεν θα υπερβαίνει το 42%του συνο¬ 
λικού ύψους της επένδυσης. 

Αρθρο 41 

Δάνεια για αγροτική στέγαση. 

Στόχος του μέτρου είναι η βελτίωση των συνθηκών διαβίω¬ 
σης των αγροτών και ιδίως των νέων, στοιχείο που θα οδηγή¬ 
σει τον νέο αγρότη σε επιθυμητή ταύτιση με τον τόπο του για 
διαρκή και μόνιμη εγκατάσταση. 

Για την επίτευξη του στόχου αυτού τροποποιείται, συ¬ 
μπληρώνεται και προσαρμόζεται στα πλαίσια του Ν 2520/97 
η με αριθ. 2032215/91 κοινή απόφαση των Υπουργών Εθνι¬ 
κής Οικονομίας, Οικονομικών και Γεωργίας ως ακολούθως: 

1. Ο όρος "κατά κύριοεπάγγελμα γεωργός του Καν. (Ε.Ε.) 
2328/91 αντικαθίσταται από τον όρο αγρότης" κατά την έν- 
νοιατου Κεφ. Ατηςπαρούσας. 

2. Ο όρος "νέος στην ηλικία αγρότης όπως προσδιορίζεται 
από τον Καν. (Ε.Ε.) 2328/91 "αντικαθίσταται από τον όρο νέ¬ 
ος αγρότης κατά την έννοια του Κεφ. Α"της παρούσας. 

3. Στη παρ.Ι.Γ. (Επιδότηση Επιτοκίου) μεταξύ του δεύτε¬ 
ρου και τρίτου εδαφίου παρεμβάλλεται το ακόλουθο: 

" Εφόσον ο δικαιούχος είναι νέος αγρότης κάτοχος “πράσι¬ 
νου πιστοποιητικού", η επιδότηση επιτοκίου του πρώτου ε¬ 
δαφίου προσαυξάνεται κατά 3 εκατοστιαίες μονάδες. 

Αρθρο 42 

Χρηματοδοτικές και λοιπές διατάξεις. 

1. Οι δαπάνες που θα προκόψουν από την εφαρμογή των 
μέτρων των δανειακών διευκολύνσεων του παρόντος κεφα¬ 
λαίου Ε θα βαρύνουν τις πιστώσεις του Ν. 128/1975. 

2. Λεπτομέρειες εφαρμογής των μέτρων του παρόντος 
Κεφ. Ε ορίζονται με απόφαση του Υπουργού Γ εωργίας 

3. Η ισχύς των διατάξεων που αναφέρονται στα σημεία άρ¬ 
θρο 21 παρ. Ι.α, άρθρο 36 παρ. Α. και Β, άρθρο 37, άρθρο 38 
και άρθρο 41Α θα αρχίσει μετά την εξέταση τους στα πλαίσια 
των άρθρων 92, 93 και 94 της Συνθήκης. 

Λεπτομέρειες και ο χρόνος έναρξης εφαρμογής θα ορι- 


σθούν με απόφαση του Υπουργού Γ εωργίας. 

ΚΕΦ ΣΤ 
Γ ενικά 

Αρθρο 43 

Επιπτώσεις από την αθέτηση των όρων και 
προϋποθέσεων. 

1. Δικαιούχοι των μέτρων και κινήτρων του παρόντος προ¬ 
γράμματος που αθετούν έστω και μια των συμβατικών τους 
υποχρεώσεων χωρίς να συντρέχει περίπτωση ανώτερης 
βίας: 

α. αποβάλλονται από το πρόγραμμα και υποχρεώνονται ά¬ 
μεσα στην επιστροφή τωνποσώνπου έχουν εισπράξει σανα- 
χρεωστήτως καταβληθέντα. 

β. τυχόν τοκοχρεωλιπικές δόσεις μετατρέπονται σε ληξι¬ 
πρόθεσμες 

2. Δικαιούχοι που δηλώνουν ψευδή στοιχεία για νατύχουν 
των ενισχύσεων του παρόντος προγράμματος πέραν των 
ποινικών κυρώσεων και των επιπτώσεων της προηγούμενης 
παραγράφου αποκλείονται με απόφαση του οικείου Νομάρ¬ 
χη από κάθε μορφής ενίσχυση για διάστημα μέχρι 10 ετών. 

Αρθρο 44 
Ελεγχοι 

1. Δ/νσεις Αγροτικής Ανάπτυξης των Νομαρχιακών Αυτο¬ 
διοικήσεων και Γεωργικής Ανάπτυξης των Περιφερειών, στα 
πλαίσια της αρμοδιότητάς τους, θα ελέγχουν κατ' έτος του¬ 
λάχιστο το 10% των δικαιούχων (διοικητικά και επιτόπου) για 
να επιβεβαιώνεται κάθε φορά ότι τηρούνται οι συμβατικές υ¬ 
ποχρεώσεις. 

Σε περίπτωση παρατυπιών θα'εφαρμόζονται άμεσα οι δια¬ 
τάξεις του άρθρου 43. 

2, Διοικητικούς και επιτόπιους ελέγχους πραγματοποιούν 
και οι Κεντρικές Υπηρεσίες του Υπουργείου Γ εωργίας. 

Αρθρο 45 

Λοιπά προγράμματα 

1. Οι νέοι αγρότες κατά την έννοια του άρθρου 1 του Ν. 
2520/97 που αποκτούν «πράσινο πιστοποιητικό»· με την δια¬ 
δικασία του Κεφ. Β του ίδιου νόμου έχουν προτεραιότητα 
πρόσβασης στα μέτρα και κίνητρα του παρόντος προγράμ¬ 
ματος καθώς και στα λοιπά προγράμματα του Υπουργείου 
Γεωργίας υπό τον όρο ότι, στο πρόσωπό τους συντρέχουν οι 
προϋποθέσεις που ορίζονται σε κάθε πρόγραμμα. 

2. Αγρότες γενικά που έχουν ενταχθεί στα μέτρα και κίνη¬ 
τρα του παρόντος ή άλλου προγράμματος του Υπουργείου 
Γεωργίας και εγγράφονται στις Τεχνικές Επαγγελματικές 
Σχολές (ΤΕΣ) του ΚΕΦ Β του Ν. 2520/97 για την απόκτηση 
του «πράσινου πιστοποιητικού» και για τον χρόνο της υπο¬ 
χρεωτικής τους εκπαίδευσης, απαλλάσονται των συμβατι¬ 
κών τους υποχρεώσεων υπό τον όρο ότι, οι αγροτικές τους 
εκμεταλλεύσεις, εξακολουθούν να λειτουργούν στο ονομά 
τους. 

Αρθρο 46 
Δημοσίευση 

Παραγγέλουμετην δημοσίευση της παρούσας απόφασης 
στην εφημερίδα της Κυβέρνησης. 

Αθήνα, 7 Μαΐου 1998 

